**117: Απόφαση Υπουργού σχετικά με την εφαρμογή**

**των Ειδικών Σχεδίων για τον Απρίλιο του 2021**

Το Υπουργείο Εργασίας, Πρόνοιας και Κοινωνικών Ασφαλίσεων ανακοινώνει ότι δημοσιεύτηκε σήμερα στην Επίσημη Εφημερίδα της Δημοκρατίας η ακόλουθη πρόσθετη Απόφαση της Υπουργού Εργασίας, Πρόνοιας και Κοινωνικών Ασφαλίσεων σχετικά με την εφαρμογή των Ειδικών Σχεδίων για την αντιμετώπιση των επιπτώσεων του ιού COVID 19, για την περίοδο από την 1η Απριλίου 2021 μέχρι την 30η Απριλίου 2021.

Συγκεκριμένα, δημοσιεύτηκε σήμερα η Απόφαση για το Ειδικό Επίδομα Απουσίας από την Εργασία για τη Φροντίδα Παιδιών - Τροποποίηση ([Απόφαση Αρ. 117, Κ.Δ.Π. 179/2021](https://www.mof.gov.cy/mof/gpo/gpo.nsf/All/BE81D896054AAC81C22586C5003AB7C3/%24file/5516%2028%204%202021%20PARARTIMA%203%CE%BF%20MEROS%20I.pdf)) για την περίοδο από την 26η Απριλίου 2021 μέχρι την 30η Απριλίου 2021.

Αναφορικά με την Απόφαση (Αρ. 109) του 2021 (Κ.Δ.Π. 168/2021) η οποία δημοσιεύτηκε στην Επίσημη Εφημερίδα της Δημοκρατίας στις 27 Απριλίου 2021 και αφορούσε στην περίοδο από την 26η Απριλίου 2021 μέχρι την 9η Μαΐου 2021 αυτή τροποποιείται με την διαγραφή της παραγράφου (10) και την αντικατάσταση της με νέα παράγραφο σχετικά με την οποία η Απόφαση με αρ. 117 αφορά την περίοδο από την 26η Απριλίου 2021 μέχρι και την 30η Απριλίου 2021.

**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

29 Απριλίου 2021